15 Go ise go ye kae, seemo sa lefatshe leno se tla fetoga gotlhelele. Terama eno e e amanang le bolaodi e e sa bolong go tswelela ka makgolokgolo a dingwaga e tla ya bokhutlong. Satane o tla tlosiwa mo seraleng gore a senyediwe ruri, mme ruri go tla rena thato ya Modimo. Mme e le gore re solegelwe molemo ke seno re bo re itumelele masego a le mantsi a a boleletsweng pele mo Lefokong la Modimo, re tshwanetse go tlotlomatsa bolaodi jwa ga Jehofa gone jaanong. Ga re a tshwanela go nna pelopedi. Re tshwanetse go nna re le mo letlhakoreng la ga Jehofa gore re kgone go bua re re: “Jehofa o kafa letlhakoreng la me.”—Pes. 118:6, 7. Se se utlwisang botlhoko ke gore batho bao ga ba a ka ba tshwarwa e bile Basupi ba ile ba tswelela ba bogisiwa. Badiredi ba le bantsi ba puso, go akaretsa le Moporesidente Shevardnadze, ba ile ba kgala ditlhaselo tseo mme ga di a ka tsa kgaotsa. Tota e bile, gantsi mapodise a ne a goroga morago ga lobaka lo loleele ditlhaselo tseno di sena go diragala.